Document ID: /roh_data/filtered/fineweb-2-filterrobots_roh.jsonl.gz/726

Chantun - Approvà quint cun 55 miu nairs enstagl da 58 miu cotschens
Il Cussegl grond ha approvà ad Arosa unanimamain il quint statal 2014. Quel serra cun in plus da 55 milliuns francs. Budgetà era in minus da 58 milliuns francs. Cun il nov quint statal ha il parlament er gist midà la lescha da finanzas.
Per il quint statal na valan en l'avegnir betg pli las taglias da quai onn che vegnan mess en quint per l'onn suenter, mabain las taglias che vegnan messas en quint per l'onn da quint. Cun quai s'empermetta la regenza ina budgetaziun pli segira e pli realistica.